recursal/SuperWikiNEXT-32B huggingface dataset:
**களவியற் காரிகை உரை** என்பது 14 ஆம் நூற்றாண்டில் தோன்றிய நூல். களவியல் நூலுக்குப் பின்னர் அதனைத் தழுவிக் கட்டளைக்கலித்துறை யாப்பால் ஆன அகப்பொருள் நூல் ஒன்று உரையுடன் பயிலப்பட்டுவந்தது. இதில் இலக்கணம் கூறும் கட்டளைக் கலித்துறைப் பாடல்களும், அவற்றிற்கான உரைகளும் உள்ளன. நூலும் உரையும் ஒருவரே செய்தார் என்னும் கருத்து நிலவுகிறது.

* கட்டளைக்கலித்துறையைக் காரிகை எனக் குறிப்பிடுவது ஒரு வழக்கம்.

உரையில் மேற்கோள் பாடல்கள் பல இருந்தன. உரையுடன் கூடிய இந்த நூல் அடியோடு அழிந்துபோகும் நிலையில் இருந்த காலத்தில் வையாபுரிப்பிள்ளை இதனைப் பதிப்பித்து வெளியிட்ட காலத்தில்  இதற்குக் களவியற்காரிகை என்னும் பெயரைச் சூட்டினார். 

இந்நூல் அந்தாதியாக அமைந்துள்ளது. தமிழ்நெறி விளக்கம் பொருளியல் பகுதியிலிருந்து 91 பாடல்களும், பாண்டிக்கோவை என்னும் நூலிலிருந்து 154 பாடல்களும், ஆக 416 பாடல்கள் இந்நூலின் உரையில் மேற்கோள் பாடல்களாக வருகின்றன

இந்த உரையில் மேற்கோள் நூல்களாக 35 நூல்கள் காட்டப்பட்டுள்ளன. அவற்றில் பலவற்றின் பெயர்கள்கூட அறிய இயலாதனவாக உள்ளன. தெரிந்தவை சில. அவை (அகரவரிசையில்)

* ஐங்குறுநூறு,
* கலித்தொகை,
* களவியல்,
* குறுந்தொகை,
* தமிழ்நெறி விளக்கம்,
* திருக்குறள்,
* திருக்கோவையார்,
* திருவிடைமருதூர் மும்மணிக்கோவை,
* திவாகரம்,
* தொல்காப்பியம்,
* நந்திக்கலம்பகம்,
* நற்றிணை,
* நெடுந்தொகை,
* புறப்பொருள் வெண்பாமாலை,
* யாப்பருங்கலக்காரிகை

மேற்கோள் நூல்களில் அறியப்பெறாதன

* அகத்திணை
* அரையர் கோவை
* இன்னிசை மாலை
* ஐந்திணை
* கண்டன் அலங்காரம்
* கிளவி மாலை
* கிளவி விளக்கம்
* கிளவித் தெளிவு
* கோயிலந்தாதி
* சிற்றெட்டகம்
* திணைமொழி
* தில்லையந்தாதி
* நறையூரந்தாதி
* பல்சந்தமாலை
* பொருளியல்
* மழவை எழுபது
* வங்கர் கோவை

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  1931
2. ↑  இளங்குமரன், இரா. 2009. பக்.327, 328
***ரோர்செசுடசு சைலண்ட்வேலி*** (*Raorchestes silentvalley*) அல்லது ***அமைதிப்பள்ளத்தாக்கு புதர் தவளை*** என்பது தென்னிந்தியாவின் நீலகிரி மலைகளில் காணப்படும் ஒரு அகணிய உயிர் ஆகும். மேலும் இது மரத் தவளைகள் பேரினமான *ரோர்செசுடசு*வினைச் சேர்ந்தது. இந்த சிற்றினம் சூன், 2016-ல் விவரிக்கப்பட்டது. இது அமைதிப்பள்ளத்தாக்கு தேசிய பூங்காவில் நீலகிரி மலைகளின் தென்மேற்கு சரிவுகளில் மிகவும் கட்டுப்படுத்தப்பட்ட பரவலைக் கொண்டது. இந்த தவளைகள் நிறத்தில் மாறுபடும் ஆனால் முறை மற்றும் அழைப்புகளில் தெளிவானவை.

நீலகிரியின் தெற்கு பகுதியிலிருந்து அமைதிப்பள்ளத்தாக்குப் பகுதியில் இந்த சிற்றினம் விவரிக்கப்பட்டது. இவை நிறத்தில் மாறுபடும் ஆனால் கருப்பு புள்ளிகள் மற்றும் புள்ளிகளின் வடிவங்களுடன் உடலின் மேற்பகுதி பச்சை நிறத்தில் இருக்கும். கீழ்ப்பகுதி மஞ்சள் நிறத்தில் கருப்பு அல்லது ஊதா நிறப் புள்ளிகள் மற்றும் கோடுகளுடன் காணப்படும். கால் விரல் பட்டைகள் ஊதா நிறத்தில் இருக்கும். இவை தரையிலிருந்து சுமார் 2 மீட்டர் உயரத்தில் உள்ள மரக்கிளைகளில் காணப்படும். ஒரு தனித்துவமான ஓசையினை அழைப்பாக ஒலிக்கும்.

மேற்கோள்கள்
-----------

1. ↑  Zachariah, A.; V. P. Cyriac; B. Chandramohan; B. R. Ansil; J. K. Mathew; D. V. Raju; R. K. Abraham (2016). "Two new species of Raorchestes (Anura: Rhacophoridae) from the Silent Valley National Park in the Nilgiri Hills of the Western Ghats, India". *Salamandra* **52** (2): 63–76. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q26702204
* விக்கியினங்கள்: Raorchestes silentvalley
* AmphibiaWeb: 8489
* AoI: 433
* ASW: Raorchestes-silentvalley
* GBIF: 9539038
* iNaturalist: 517324
* ITIS: 1104330
* என்.சி.பி.ஐ: 1758885

 |
அமேசான் படுகையின் வரைபடம் 
**அமேசான் படுகை** என்பது தென்னமெரிக்காவில் அமேசான் ஆறும் அதன் துணையாறுகளும் பாயும் பகுதிகளைக் குறிக்கும். இதன் பெரும்பகுதி (40%) பிரேசில் நாட்டிலும், மற்றும் பெரு முதலிய நாடுகளிலும் பரந்துள்ளது. தென்னமெரிக்காவில் உள்ள அமேசான் மழைக்காடுகள் உலகிலேயே மிகப்பரந்த மழைக்காடுகள் ஆகும். இது 8,235,430 ச.கி.மீ அடர்ந்த காடுகளைக் கொண்டது. பல நூற்றாண்டுகளாக இது இப்பகுதியையும் அங்கு வாழும் உயிரினங்களையும் பாதுகாத்து வந்துள்ளது.

வரலாறு
------

அமேசான் படுகையில் 12000[] ஆண்டுகளுக்கும் மேலாக மக்கள் வாழ்ந்து வருகின்றனர். 16-ஆம் நூற்றாண்டில் ஐரோப்பியர் வருகையின் போது பலநூறு இன மக்கள் இருந்தனர்[]. எனினும் 90 சதவீதப் பழங்குடிகள் ஐரோப்பியத் தொற்றுநோய்களின் காரணமாக ஐரோப்பிய வருகையின் முதல் நூறு ஆண்டுகளுக்குள் அழிந்து விட்டனர்.[]

இருபதாம் நூற்றாண்டின் பிற்பகுதி[] தொடங்கி, மக்கட்தொகைப் பெருக்கம், நெடுஞ்சாலைத் திட்டம் போன்றவற்றால் காடுகள் அழிக்கப்படுகின்றன.

உயிரினங்கள்
-----------

அமேசான் படுகையில் உள்ள காடுகள் மிகவும் அடர்ந்து காணப்படுகின்றன. எனவே இங்கு பல்லாயிரக்கணக்கான உயிரினங்கள் வாழ்கின்றன. இவை மனிதர்கள் செல்ல முடியாத அளவுக்கு அடர்த்தியாக இருப்பதால் இங்குள்ள உயிரினங்களின் எண்ணிக்கை இன்றளவும் தெளிவாக வரையறுக்கப்படவில்லை.

மேற்கோள்கள்
-----------

1. ↑  Goulding, M. Barthem, R. B. and Duenas, R. (2003). *The Smithsonian Atlas of the Amazon*, Smithsonian Books ISBN 1-58834-135-6
2. ↑  "Amazon". World Wildlife Fund. 24 March 2023.
3. ↑  Roach, John (18 June 2007). "Amazon Longer Than Nile River, Scientists Say". National Geographic.
**தோட்டக்குறிச்சி முத்துசாமி நல்லசாமி** (*Thottakurichi Muthuswamy Nallaswamy*) (2 செப்டம்பர் 1924 - 30 செப்டம்பர் 2005) *டி. எம். என்* என்று அழைக்கப்படுபவர் ஒரு இந்திய அரசியல்வாதியும் தமிழ்நாடு சட்டமன்றத்தின் முன்னாள் சட்டமன்ற உறுப்பினரும் ஆவார். முன்னதாக சென்னை மாகாண சட்டமன்றம் என்றும் பின்னர் தமிழ்நாடு சட்டப்பேரவை என அழைக்கப்பட்டு வரும் மன்றத்தின் இரண்டாவது, மூன்றாவது மற்றும் நான்காவது சட்டப்பேரவைகளுக்கு இந்திய தேசிய காங்கிரசு சார்பில் கரூர் சட்டமன்றத் தொகுதியில் போட்டியிட்டு வெற்றி பெற்று தேர்ந்தெடுக்கப்பட்டார். இவர் போட்டியிட்டு வென்ற தேர்தல்களாவன: 1957, 1962 and 1967 ஆகியவை ஆகும்.

1950கள் மற்றும் 1960களில் கரூர் தொகுதியில் பல விவசாய நீர்ப்பாசனம் மற்றும் மேம்பாட்டுத் திட்டங்களைச் செயல்படுத்தியதற்காகவும், திருச்சிராப்பள்ளி மாவட்டத்தில் முதன்முறையாக ஏராளமான அரசுப் பள்ளிகளை நிறுவுவதற்கான அனுமதியைப் பெற்றதற்காகவும் டிஎம்என் நினைவுகூரப்படுகிறார். இவர் தனது தொகுதியின் விவசாய வளர்ச்சியில் பெரும் முன்முயற்சியை மேற்கொண்டார், விவசாயிகளின் நலனுக்கான முன் முயற்சிகளே இவரது பொது வாழ்வின் முக்கிய நோக்கமாக இருந்தது.

தொடக்க கால வாழ்க்கை
-------------------

நல்லசுவாமி 1924 ஆம் ஆண்டு இந்தியாவின் தமிழ்நாடு, கரூர் அருகே உள்ள தோட்டக்குறிச்சி கிராமத்தில் (அப்போதைய மெட்ராஸ் மாகாணம்) ஒரு விவசாய குடும்பத்தில் எம். முத்துசாமி கவுண்டர் மற்றும் மனைவி ராசாயி அம்மாள் ஆகியோருக்கு இரண்டாவது குழந்தையாக பிறந்தார். இவரது தந்தை வழி தாத்தா மலையண்ண கவுண்டர் ஆவார். 1940 ஆம் ஆண்டில் கரூரில் உள்ள நகர்மன்ற உயர்நிலைப் பள்ளியில் தனது பள்ளிப் படிப்பை முடித்தார், பின்னர் திருச்சி செயின்ட் ஜோசப் கல்லூரியில் சேர்ந்து படித்த இவர் தனது படிப்பை குடும்ப சூழ்நிலையால் முடிக்க முடியாமல் திருச்சிக்கு சென்றார்.

மேற்கோள்கள்
-----------

1. ↑  - சென்னை மாநில சட்டமன்றத் தேர்தல், 1957  
- சென்னை மாநில சட்டமன்றத் தேர்தல், 1962  
- சென்னை மாநில சட்டமன்றத் தேர்தல், 1967
2. ↑  Fact confirmed by T.N.Sivadevan the eldest son of T.M.Nallaswamy
**களியங்காடு** இது இந்தியாவின் தமிழ்நாடு மாநிலத்தில் கன்னியாகுமரி மாவட்டம், கல்குளம் வட்டத்தில் அமைந்துள்ள
ஒரு சிற்றூராகும் ஆகும். 

இது நாகர்கோவில் -திருவனந்தபுரம் சாலையில் நாகர்கோவிலிலிருந்து ஏழு கிலோ மீட்டர் தொலைவிலுள்ளது.இங்கு ஒரு சிவன் கோவிலுள்ளது.இக்கோவிலின் அர்சகரைப் பற்றி குறிப்பிடும் படியான சுவையான செய்தி ஒன்றுண்டு.மார்த்தாண்டவர்மாவின் ஆட்சி காலத்தில்,குடிமரபுத் தலைவர்களாக இருந்த **எட்டு வீட்டில்** **பிள்ளைமார்கள்** ,அரசரை கொலை செய்ய சதிசெய்து, அதற்காக ஒரு திட்டம் தீட்டினர்.அப்போது மன்னர் கள்ளியங்காட்டிலுள்ள சிவன் கோவிலில் ஒளிந்து கொண்டார். மன்னரைத் தொடர்ந்து வந்த பிள்ளைமார்கள் ,கோவிலை முற்றுகையிட்டனர். தப்ப வழி இல்லாத நிலையில்,அர்சகர்,தம் உடையில் அரசரைத் தப்பிக்க உதவினார்.பின்பு இதையறிந்த பிள்ளைமார்கள் கோபங்கொண்டு அரச உடையிலிருந்த அர்சகரை வெட்டிச் சாய்த்தனர். இது அர்சகரின் அரசபக்தியைக் காட்டுகிறது.இக் கோவில் இப்போது போதிய பராமரிப்பின்றி இருக்கிறது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-07-08 அன்று பார்க்கப்பட்டது.
**களவியல் உரையாசிரியர்**: உரைகளில் களவியல் உரையே தொன்மையானது. அவ்வுரையை ‘முதல்உரை’ எனலாம். அது, பல ஆண்டுகள் வாய்மொழியாக வழங்கி வந்து, ஒன்பது தலைமுறைகளுக்குப் பின்னர், எழுத்து வடிவம் பெற்றது. ஆதலின், அவ்வுரையை ‘முதல் உரை’ என்று கூறுவது மிகவும் பொருந்தும்.

முதல் உரையாகிய அவ்வுரை பல உரைகளைத் தோற்றுவிப்பதாய் ஆயிற்று. தனக்குப் பின்னால் தோன்றிய உரைகளுக்கு வழிகாட்டியாயிற்று.பாயிரக்கருத்து உரைத்தல், சொற்பொருள் விரித்தல், தமிழ் மரபு பேணுதல், இலக்கணத் குறிப்புத் தருதல், பழைய பாடல்களை மேற்கோள் காட்டுதல், வினா விடை முறையில் பொருளை விளக்குதல்,
செய்யுள் நடையில் உரைநடை எழுதுதல், எந்தக் கருத்தையும் தெள்ளத்தெளியக் கூறுதல் போன்ற பல வழிகளில், பிற்கால உரை ஆசிரியர்களுக்கு அவ்வுரை வழிகாட்டியது.

தோற்றம்
-------

இலக்கண, இலக்கிய நூல்களை முதல்நூல், வழிநூல், சார்புநூல் என்று ஒன்றோரு ஒன்றைத் தொடர்புபடுத்திக் காட்டுவது வழக்கம். 

* யாப்பருங்கல விருத்தியுரை;-

  தொல்காப் பியப்புலவோர் தோன்ற விரித்துரைத்தார்  

  பல்காய னார்பகுத்துப் பன்னினார் - நல்யாப்புக்  

  கற்றார் மதிக்கும் கலைக்காக்கை பாடினியார்  

  சொற்றார்தம் நூலுள் தொகுத்து

என்ற செய்யுளில் பண்டைய நூல்களைத் தொடர்புபடுத்திக் காட்டுகின்றது. இவ்வாறே உரைநூல்களையும், **உரையாசிரியர்**களையும் தொடர்புபடுத்தலாம்.

களவியல் உரையாசிரியரின் சிறப்பு
------------------------------

களவியல் உரையாசிரியரின் களவியல் உரையின் பாயிரக் கருத்து, தமிழ் மரபு, கருத்துத்தெளிவு, இலக்கணக்குறிப்பு ஆகியவற்றை ஒவ்வொரு வகையிலும், ஒவ்வொரு உரையாசிரியர் பின்பற்றினர்.

* இளம்பூரணர் பின்பற்றி, தமக்கென ஒரு தனி வகையான நடையை அமைத்துக்கொண்டார்.
* திருக்கோவையாருக்கு உரை எழுதிய பேராசிரியர் களவியல் உரையின் செய்யுள் போன்ற உடைநடை, வினாவிடை முறை, சொற்பொருள் விளக்கம், நயங்கூறல், அகத்திணைக் கருத்தை விளக்கல் ஆகியவற்றைப் பின்பற்றினார்.
* தஞ்சைவாணன் கோவைக்கு உரை எழுதிய சொக்கப்ப நாவலர் களவியல் உரையின் உரைநடையைக் கையாண்டார்; அகத்திணைக் கருத்தை மேற்கொண்டார்; நயங்கூறும் முறையைப் பின்பற்றினார்.

பரம்பரை
-------

களவியல் உரையாசிரியர், இளம்பூரணர், சேனாவரையர், பேராசிரியர், பரிமேலழகர் ஆகிய உரையாசிரியர்கள் ஒவ்வொருவரும் தனித்தனியாக ஒரு பரம்பரையை உண்டாக்கி அதற்குத் தலைமை தாங்கி நடத்திச் செல்லுகின்றனர்.நாலாயிர திவ்வியப் பிரபந்தங்களுக்கு உரை எழுதியவர்கள், திருக்குறள் உரையாசிரியர்கள், சைவ சித்தாந்த சாத்திரங்களுக்கு உரை கண்டவர்கள் ஆகியவர்களுக்குள்ளும் பரம்பரைத் தொடர்பு காணலாம். யாப்பு நூல், பாட்டியல் நூல் ஆகியவற்றின் உரையாசிரியர்களுள்ளும் பரம்பரைத் தொடர்பு உண்டு.
**டி. என். அனந்தநாயகி** ஒரு இந்திய அரசியல்வாதி, சமூக சேவகர், வழக்கறிஞர் மற்றும் முன்னாள் சட்டமன்ற உறுப்பினர். இவர் தமிழ்நாடு சட்டமன்றத்திற்கு, இந்திய தேசிய காங்கிரசு கட்சி சார்பாக பேசின்பிரிட்ஜ் சட்டமன்றத் தொகுதியிலிருந்தும் , மயிலாப்பூர் சட்டமன்றத் தொகுதியிலிருந்தும் மூன்றுமுறை - 1957, 1962 மற்றும் 1971 - தேர்ந்தெடுக்கப்பட்டார்.

வாழ்க்கைச் சுருக்கம்
--------------------

1931 இல் பிறந்த அனந்தநாயகி, பாபநாசத்தில் பள்ளிக்கல்வியும் இராணி மேரி கல்லூரி, சென்னை மாநிலக் கல்லூரி மற்றும் சட்டக்கல்லூரி ஆகிய கல்லூரிகளில் உயர்கல்வியும் கற்றார். இவரது கணவர் பெயர் டி.ராஜ்மோகன். இவர்களுக்கு இரண்டு மகன்கள் உண்டு. இவர் 1946 ம் ஆண்டு முதல் இந்திய தேசிய காங்கிரஸ் உறுப்பினர்; இரு முறை சென்னை மாநகராட்சி உறுப்பினராக இருந்தவர்.

மேற்கோள்கள்
-----------

1. ↑  Basin Bridge (State Assembly Constituency)
2. ↑  Madras State legislative assembly election, 1957
3. ↑  Madras State legislative assembly election, 1962
4. ↑  Tamil Nadu legislative assembly election, 1971
5. ↑  1957 Madras State Election Results, Election Commission of India
6. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2012-01-02 அன்று பார்க்கப்பட்டது.
7. ↑  "1971 Madras State Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2012-01-02 அன்று பார்க்கப்பட்டது.
பிளைமவுத் குடியேற்றத்தில் ஊர் அமைவிடங்களைக் காட்டும் நிலப்படம்
**பிளைமவுத் குடியேற்றம்** (*Plymouth Colony*), அல்லது **புது பிளைமவுத்** அல்லது **பிளைமவுத் விரிகுடா குடியேற்றம்**) 1620 முதல் 1691 வரை வட அமெரிக்காவில் அமைந்திருந்த ஆங்கிலக் குடியேற்றமாகும். கப்பல்தலைவர் ஜான் இசுமித் முன்னதாகச் சென்று நில அளவை செய்து நியூ பிளைமவுத் எனப் பெயரிட்டிருந்த இடத்தில் பிளைமவுத் குடியேற்றத்தின் முதல் குடியிருப்பு உருவானது. தற்போதைய மாசச்சூசெட்ஸ் மாநிலத்தில் பிளைமவுத்தில் இருந்த இந்த முதல் குடியிருப்பே இந்தக் குடியேற்றத்தின் தலைநகரமாக விளங்கியது. தனது உச்ச காலத்தில் தற்கால மாசச்சூசெட்ஸ் மாநிலத்தின் பெரும்பாலான தென்பகுதியை அடக்கியிருந்தது. 

பிளைமவுத் குடியேற்றத்தை நிறுவியவர்கள் சமயச் செலவர் என அறியப்படும் ஆங்கிலிக்கர்களும் சமயப் பிரிவினையாளர்களான பிரவுன் பின்பற்றாளர்களும் ஆவர். வட அமெரிக்காவில் ஆங்கிலேயர்களால் வெற்றிகரமாக உருவாக்கப்பட்ட முதல் குடியேற்றமாக இது இருந்தது. இதே காலகட்டத்தில் வர்ஜீனியாவில் ஜேம்சுடவுன் மற்றும் பிற குடியிருப்புகள் உருவாயின. முதல் குறிப்பிடத்தக அளவிலான நிரந்தர குடியேற்றம் நியூ இங்கிலாந்து பகுதியில் உருவானது. பிளைமவுத் குடியேற்றம் மாசச்சூசெட் இனத்தவருடன் உடன்பாடு கண்டு தங்கள் இருப்பை தக்க வைத்துக் கொண்டனர். இதற்கு தொல்குடி அமெரிக்கரான இசுக்குவான்ட்டோ உதவியாக இருந்தார். இந்த உறவில் ஏற்பட்ட பிணக்கினால் பிலிப் அரசர் போர் (1675-1678) என அழைக்கப்படுகின்ற முதல் செவ்விந்தியப் போர் நிகழ்ந்தது. 1691இல் இந்தக் குடியேற்றம் மாசச்சூசெட்சு விரிகுடாக் குடியேற்றத்துடனும் மற்ற குடியேற்றங்களுடனும் இணைக்கப்பட்டு மாசச்சூசெட்சு விரிகுடா மாகாணம் உருவானது.

இந்தக் குடியேற்றம் மிகக் குறுகிய காலமே இருந்தபோதும், ஐக்கிய அமெரிக்க வரலாற்றில் இதற்கு சிறப்பான பங்குண்டு. பிளைமவுத்தின் குறிப்பிடத்தக்க மக்கள்தொகை சமய ஒறுத்தலிலிருந்து தப்பி வந்தவர்கள்; தங்களின் புரிதலின்படி வழிபட இடம் தேடி வந்தவர்கள். ஜேம்சுடவுன் போன்ற மற்றக் குடியேற்றங்கள் வணிக நோக்கில் தொழில்முனைவோரால் உருவாக்கப்பட்டவை. 
பிளைமவுத் குடியேற்றத்தின் சமூக, சட்ட அமைப்புகள் ஆங்கில வழமைகளை ஒட்டியே இருந்தன. இங்கு நிகழ்ந்த நிகழ்ச்சிகள் அமெரிக்க நாட்டுக்கதைகளின் அங்கமாயிற்று. இவர்கள் தொடர்புள்ள நன்றி தெரிவித்தல் நாள் வட அமெரிக்காவின் மரபாயிற்று; பிளைமவுத் பாறை நினைவுச்சின்னம் ஆயிற்று.

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***பிளைமவுத் குடியேற்றம்*** என்ற இடத்திற்கான பயண வழிகாட்டி உள்ளது. |

* Colonial America: Plymouth Colony 1620 A short history of Plymouth Colony hosted at U-S-History.com, includes a map of all of the New England colonies.
* The Plymouth Colony Archive Project பரணிடப்பட்டது 2013-03-04 at the வந்தவழி இயந்திரம் A collection of primary sources documents and secondary source analysis related to Plymouth Colony.
* Pilgrim ships from 1602 to 1638 Pilgrim ships searchable by ship name, sailing date and passengers.
* History of the Town of Plymouth 1620... free Google eBook pdf format
**மால்டா அருங்காட்சியகம்** (**Malda Museum)** என்பது மேற்கு வங்க மாநிலத்தின் தொல்லியல் இயக்குநரகத்தின் கீழ் உள்ள தொல்பொருள் அருங்காட்சியகம் ஆகும். இந்த அருங்காட்சியகம் 1937 ஆம் ஆண்டில் நிறுவப்பட்டது  மற்றும் இந்தியாவின் மேற்கு வங்காளத்தின் மால்டா மாவட்டத்தில் உள்ள இங்கிலீசு பசாரின் சுபாங்கர் பந்த் சாலையில் அமைந்துள்ளது.

இந்த அருங்காட்சியகம் ஆரம்பத்தில் மாவட்டத்தில் காணப்படும் வரலாற்று தொல்பொருட்களின் தொகுப்பாக மால்டா மாவட்ட நூலகத்தின் வளாகத்தில் அமைக்கப்பட்டது. பின்னர் இதன் அருகில் உள்ள ஒரு புதிய கட்டிடத்திற்கு மாற்றப்பட்டது. மாநில தொல்லியல் இயக்குநரகத்தின் கீழ் அதன் சொந்த உரிமையில் ஓர் அருங்காட்சியகத்தின் தகுதிநிலை வழங்கப்பட்டது.

மால்டா ஆங்கிலேயர்களின் காலனித்துவ ஆட்சியின் போது தோன்றிய போதிலும், 7 ஆம் நூற்றாண்டிலிருந்து 16 ஆம் நூற்றாண்டின் பிற்பகுதி வரை இப்பகுதி வங்காளத்தின் அதிகார மையமாக இருந்தது. அருகிலுள்ள கௌர் மற்றும் பாண்டுவா நகரங்கள் முழு வங்காளப் பகுதியின் தலைநகரங்களாக செயல்பட்டன. அருங்காட்சியகம், சமீபத்தில் புதுப்பிக்கப்பட்டு இப்பகுதியின் தொல்பொருள், மானுடவியல் மற்றும் வரலாற்று பாரம்பரியம் போன்றவை காட்சிப்படுத்தப்படுகின்றது. அருங்காட்சியகத்தில் 1500 ஆண்டுகளுக்கும் மேலான வரலாறு மற்றும் பாரம்பரியத்தை பிரதிநிதித்துவப்படுத்தும் சிற்பங்கள், சிலைகள், கையால் எழுதப்பட்டுள்ள கல்வெட்டுகள் , பண்டைய இந்தியக் கல்வெட்டுகள் மற்றும் பிற கலைப்பொருட்களின் சிறந்த மாதிரிகள் உள்ளன.

மேற்கோள்கள்
-----------

1. ↑  Gita Dutta, Mrinal Dutta (1990). *Vraman Sangi: India Travel Companion, 1991-92*. Asia Publishing Company. .
2. ↑  Robert Bradnock, Roma Bradnock (2001). *India Handbook*. Trade & Travel Publications. .
3. ↑   *Footprint India*. Footprint Handbooks. 2004. .
நைட்ரோனேட்டின் பொதுக் கட்டமைப்பு
நைட்ரோ சேர்மங்களும் காரமும் வினைபுரிந்து நைட்ரோனேட்டு கட்டமைப்பு மாற்றியம் உருவாதல்
**நைட்ரோனேட்டு** *(Nitronate)* என்பது R1R2C=NO−  
2 என்ற கட்டமைப்பில் அமைந்த வேதி வினைக்குழுவைக் கொண்ட கரிம வேதியியல் சேர்மமாகும். ஐயுபிஏசி முறையில் இச்சேர்மத்தை அசினேட்டு என்று அழைக்கிறார்கள். நைட்ரோ சேர்மத்தின் கட்டமைப்பு மாற்றியமான நைட்ரோனிக் அமிலத்தின் எதிர்மின் அயனி நைட்ரோனேட்டு ஆகும். கீட்டோன்களும் ஆல்டிகைடுகளும் அவற்றின் ஈனால் கட்டமைப்பு மாற்றிய வடிவில் அமில கார நிபந்தனைகளில் சமநிலையில் உள்ளது போல நைட்ரோ சேர்மங்களும் கார நிபந்தனைகளில் அவற்றின் நைட்ரோனேட்டுடன் சமநிலையில் காணப்படுகின்றன. α கார்பன் அல்லது நைட்ரசனுடன் நேரடியாக இணைக்கப்பட்டுள்ள கார்பனை காரம் புரோட்டான் நீக்கம் செய்கிறது. வேறுபட்ட இரண்டு ஒத்ததிர்வுக் கட்டமைப்பை நைட்ரோனேட்டு கொண்டுள்ளது. α கார்பன் மீது எதிர்மின் சுமையும், நைட்ரசன் மற்றும் ஒரு ஆக்சிசன் அணுக்களுக்கு இடையில் இரட்டைப்பிணைப்பும் கொண்ட கட்டமைப்பு அவற்றில் ஒன்றாகும். மற்றொன்று நைட்ரசன் மற்றும் α கார்பன் அணுக்களுக்கு இடையில் ஓர் இரட்டைப் பிணைப்பும், நைட்ரசன் மற்றும் ஆக்சிசன் அணுக்களுக்கு இடையில் இரட்டைப் பிணைப்பு இல்லாமலும் உள்ள கட்டமைப்பு ஆகும். நைட்ரோனிக் அமிலமும் அசி வடிவத்தில் உள்ளதாகக் கருதப்படுகிறது. நெப் வினையில் நைட்ரோனிக் அமிலங்கள் கீட்டோன்களாக தரம் குறைகின்றன. அவற்றிலுள்ள ஆக்சிசன் மீது ஆல்கைலேற்றம் செய்ய முடியும். மேலும் 1,3-இருமுனைவு வளையக் கூட்டு வினைகளில் ஐந்து உறுப்பு வளையங்கள் உருவாக்க பயன்படுத்தவும் இயலும்.

மேற்கோள்கள்
-----------

1. ↑  F. A. Carey, R. J. Sundberg (2004). *Organische Chemie*. Wiley-VCH Verlag. பன்னாட்டுத் தரப்புத்தக எண்:3-527-29217-9.
**மால்தி தேவி** (*Malti Devi*)(5 ஆகத்து 1968 - 6 செப்டம்பர் 1999) என்பவர் இந்திய அரசியல்வாதியும் சமூக சேவகரும் ஆவார். இவர் இந்தியாவின் பீகார் மாநிலத்தில் உள்ள நவாதா சட்டமன்றத் தொகுதியிலிருந்து இராச்டிரிய ஜனதா தளம் கட்சியின் சார்பில் போட்டியிட்டுத் தேர்ந்தெடுக்கப்பட்ட நாடாளுமன்ற உறுப்பினர் ஆவார்.

ஆரம்ப கால வாழ்க்கை
------------------

மால்தி தேவி 1968ஆம் ஆண்டு ஆகத்து 5ஆம் தேதி இந்தியாவின் பீகார் மாநிலத்தில் உள்ள கயா மாவட்டத்தில் உள்ள மங்களகோரி கிராமத்தில் பிறந்தார். இவர் 4 பிப்ரவரி 1984-ல் புவனேஷ்வர் பிரசாத்துடன் திருமணம் செய்து கொண்டார். இவருக்கு இரண்டு மகன்கள் உள்ளனர். 1980-ல் தனது பள்ளிக் கல்வியை விட்டுவிட்டார்.

அரசியல் மற்றும் செயல்பாடு
-------------------------

மால்தி தேவி, விவசாயிகள் இயக்கத்தை வழிநடத்தினார். மேலும் இந்தியப் பொதுவுடைமைக் கட்சியின் (மார்க்சிஸ்ட்-லெனினிஸ்ட்) உறுப்பினராக இருந்தார். நிலமற்ற விவசாயிகள் மற்றும் பழங்குடியினருக்காக இவர் வாதிட்டார். இவர் 1995 பொதுவுடைமைக் கட்சியிலிருந்து வெளியேறினார். இவர் 1995 முதல் 1998 வரை பீகார் சட்டமன்ற உறுப்பினராக இருந்தார். பின்னர் 1998-ல் 12வது மக்களவைக்கு தேர்ந்தெடுக்கப்பட்டார். இவர் நகர்ப்புற மற்றும் ஊரக வளர்ச்சிக்கான குழுவின் உறுப்பினராகவும், நகர்ப்புற விவகாரங்கள் மற்றும் வேலைவாய்ப்புக்கான துணைக் குழு-I மற்றும் சுகாதாரம் மற்றும் குடும்ப நல அமைச்சகத்தின் ஆலோசனைக் குழுவின் உறுப்பினராகவும் இருந்தார்.

இறப்பு
------

தேவி 6 செப்டம்பர் 1999 அன்று தனது தில்லி இல்லத்தில் புற்றுநோயால் இறந்தார்.

மேற்கோள்கள்
-----------

1. 1 2 3 4  "Biographical Sketch Member of Parliament 12th Lok Sabha". 22 February 2014 அன்று மூலம் பரணிடப்பட்டது. 11 February 2014 அன்று பார்க்கப்பட்டது.
2. ↑  "Lok Sabha Proceedings". Parliament of India. 11 February 2014 அன்று பார்க்கப்பட்டது.
நைட்ரோலிக் அமிலத்தின் கட்டமைப்பு
**நைட்ரோலிக் அமிலங்கள்** *(Nitrolic acids)* என்பவை RC(NO2)=NOH என்ற வேதிவினைக் குழுவைக் கொண்ட கரிம வேதியியல் சேர்மங்களாகும். நைட்ரோ ஆல்க்கேனுடன் காரம் மற்றும் நைட்ரைல் மூலங்களைச் சேர்த்து வினைபுரியச் செய்து இவற்றை தயாரிக்கிறார்கள் 

RCH2NO2 + HNO2 → RC(NO2)=NOH + H2O.
இம்மாற்றத்தை முதன் முதலில் விக்டர் மேயர் நைட்ரோ ஈத்தேனைப் பயன்படுத்தி கண்டறிந்தார். நைட்ரோனேட்டு எதிர்மின் அயனியின் இடைநிலை வழியாக இவ்வினை மாற்றம் நிகழ்கிறது.

தோற்றம்
-------

பல நைட்ரோலிக் அமிலங்கள் ஆய்வகத் தயாரிப்புகளுக்கு மட்டுமே உட்படுகின்றன. HO2C(CH2)4C(NO2)=NOH அமிலம் மட்டுமே விதிவிலக்காகும். வளைய எக்சனோனுடன் நைட்ரிக் அமிலத்தைச் சேர்த்து ஆக்சிசனேற்றம் செய்து இதை தயாரிக்கிறார்கள்.. இச்சேர்மம் அடிப்பிக் அமிலம் மற்றும் நைட்ரசு ஆக்சைடாக சிதைவடைகிறது.

HO2C(CH2)4C(NO2)=NOH → HO2C(CH2)4CO2H + N2O
N2O தயரிப்புக்கான மிகப்பெரிய மரபார்ந்த முறை பாதையாக இவ்வினை மாற்றம் கருதப்படுகிறது. பல நைலான் பலபடிகளுக்கு அடிப்பிக் அமிலம் முன்னோடி சேர்மமாகக் கருதப்படுகிறது.

மேற்கோள்கள்
-----------

1. ↑  Matt, C.; Wagner, A.; Mioskowski, C. "Novel Transformation of Primary Nitroalkanes and Primary Alkyl Bromides to the Corresponding Carboxylic Acids", The Journal of Organic Chemistry 1997, 62, 234-235. எஆசு:10.1021/jo962110n
2. ↑  Meyer, V.; Locher, J. "Untersuchungen über die Constitution der Nitrolsäuren (Researches on the constitution of the nitrolic acids)" Deut. Chem. Ges. Ber. 1874, volume 7, pp. 670-5. எஆசு:10.1002/cber.187400701211
3. ↑  Musser, M. T. (2005). "Adipic Acid". *Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a01\_269.
மால்டாவின் பெருங்கற்றூண் கோவில்கள் is located in MaltaĠgantijaĠgantijaĦaġar QimĦaġar QimMnajdraMnajdraSkorbaSkorbaTa'HagratTa'HagratTarxienTarxienclass=notpageimage| Location of Megalithic Temples of UNESCO World Heritage Sites within Malta
மால்டாவின் பெருங்கற்றூண் கோவில்கள் is located in MaltaBorġ in-NadurBorġ in-NadurMisrah Ghar il-KbirMisrah Ghar il-KbirTas-SilġTas-Silġclass=notpageimage| Location of other some megalithic temples (and other objects) outside UNESCO World Heritage Sites within Malta
**மால்டாவின் பெருங்கற்த்தூண் கோவில்கள்** மால்டாவில் உள்ள தொடர்ச்சியான வரலாற்றுக்கு முந்தைய நினைவுச்சின்னங்கள் ஆகும். இவற்றுள் ஏழு சின்னங்கள்  யுனெஸ்கோவின் உலக பாரம்பரிய களங்களாக அறிவிக்கப்பட்டுள்ளன.தொல்பொருள் ஆய்வாளர்கள் இந்த பெருந்தூண் வளாகங்கள் கலாச்சார மாற்றத்தின் உள்ளூர் கண்டுபிடிப்புகள் என நம்புகின்றனர். இது பல கோவில்களை கண்டிஜா காலகட்டத்தில் (கிமு 3600-3000) கட்டுவதற்கு வழிவகுத்தது. அப்போது கட்டப்பட்ட தர்சியன் கோவில் வளாகம் கிமு 2500 வரை உபயோகத்தில் இருந்தது. அதன் பிறகு கோவில் கட்டும் கலாச்சாரம் மறைந்துவிட்டது.

மேற்கோள்கள்
-----------

1. ↑  "Megalithic Temples of Malta - UNESCO World Heritage Centre". Whc.unesco.org. 2011-10-09 அன்று பார்க்கப்பட்டது.
2. ↑  Blouet, *The Story of Malta*, p. 22
3. ↑  "Prehistoric Temples of Malta". 2008-09-16 அன்று பார்க்கப்பட்டது.
4. ↑  Blouet, *The Story of Malta*, p. 28
5. ↑  "Malta: Ancient Home to Goddesses and Fertility Cults". 2008-09-16 அன்று பார்க்கப்பட்டது.
**நைட்ரோசில் சயனைடு** (*Nitrosyl cyanide*) CN2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலம் மற்றும் பச்சை நிறங்களுக்கு இடைப்பட்ட ஒரு நிறத்தில் வாயு நிலையில் இது காணப்படுகிறது,  வினையூக்கியான குளுக்கோசு ஆக்சிடேசு என்ற நொதியின் முன்னிலையில் சயனமைடை ஆக்சிசனேற்றம் செய்து தேவைப்படும்போது நைட்ரோசில் சயனைடு தயாரிக்கப்படுகிறது,

கட்டமைப்பும் வினைத்திறனும்
--------------------------

நைட்ரோசில் சயனைடு சமதளக் கட்டமைப்பில் உள்ளது. நைட்ரோசில் குளோரைடின் கட்டமைப்பிற்கு ஒப்பானதாகவும் உட்புற நைட்ரசனில் வலுவாக வளைந்தும் காணப்படுகிறது. C-N-O அமைப்பின் பிணைப்புக் கோணம் 113° ஆகும். NCN அமைப்பின் பிணைப்புக் கோணம் 170°.
குறைந்த வெப்பநிலையில் நைட்ரோசில் குளோரைடுடன் வெள்ளி சயனைடைச் சேர்த்து வினைப்படுத்தினால் இச்சேர்மத்தை உருவாக்க முடியும். பொதுவாக இச்சேர்மம் தனிமைப்படுத்தப்படுவதில்லை, ஆனால் டையீல்சு -ஆல்டர் வினைகளில் பியூட்டாடையீன் உடன் கிடைக்கிறது. N=O பிணைப்பு முழுவதும் வளையக்கூட்டு வினைகள் நிகழ்கின்றன. 9,10-இருமெத்தில் ஆந்திரசீன் உடன் மீளக்கூடிய ஒரு கூட்டுவிளைபொருளை இது உருவாக்குகிறது.

தொடர்புடைய சேர்மம்
------------------

நிறமற்ற வாயுவான நைட்ரைல் சயனைடு, நைட்ரோசில் சயனைடுடன் தொடர்பு கொண்ட சேர்மமாகும். இதனுடைய கொதிநிலை 7 பாகை செல்சியசு வெப்பநிலையாகும்.

மேற்கோள்கள்
-----------

1. 1 2  Kirby, G. W. (1977). "Tilden Lecture. Electrophilic C-nitroso-compounds". *Chemical Society Reviews* **6**: 1. doi:10.1039/CS9770600001.
2. ↑  Shirota, Frances N.; Goon, David J.W.; Demaster, Eugene G.; Nagasawa, Herbert T. (1996). "Nitrosyl cyanide, a putative metabolic oxidation product of the alcohol-deterrent agent cyanamide". *Biochemical Pharmacology* **52** (1): 141–147. doi:10.1016/0006-2952(96)00174-8. பப்மெட்:8678898.
3. ↑  Rahm, Martin; Bélanger-Chabot, Guillaume; Haiges, Ralf; Christe, Karl O. (2014). "Nitryl Cyanide, NCNO2". *Angewandte Chemie International Edition* **53** (27): 6893–6897. doi:10.1002/anie.201404209. பப்மெட்:24861214.
**நைட்ரைட்டு சோதனை**  (*Nitrite test*) என்பது ஒரு கரைசலில்  நைட்ரைட்டு அயனியின் இருப்பினைச் சோதித்தறிய உதவும் ஒரு வேதிச்சோதனை ஆகும்.

வேதியியல் முறை
--------------

பொதுவான நைட்ரைட்டுக்கான சோதனையில் 4 M கந்தக அமிலமானது பரிசோதிக்க வேண்டிய மாதிரியுடன் அது அமிலத்தன்மை பெறும் வரை சேர்க்கப்படுகிறது. அதன் பிறகு 0.1 M இரும்பு(II) சல்பேட்டு கரைசலுடன் சேர்க்கப்படுகிறது. கரைசல் அடர் பழுப்பு நிறத்தைப் பெறுதல் நைட்ரைட்டு அயனியின் இருப்பை உறுதிப்படுத்துகிறது. இரும்பு-நைட்ரிக் ஆக்சைடு அணைவு அயனி உருவாதலே இந்த நிற மாற்றத்திற்கான காரணமாக உள்ளது.

சிறுநீர் நைட்ரைட்டு சோதனை
-------------------------

சிறுநீர் தொடர்பான சோதனைத் தொகுப்பில் இதுவும் ஒன்றாகும். சிறுநீரில் நைட்ரைட்டின் இருப்பு இருந்தால் அது நைட்ரிடூரியா என அழைக்கப்படுகிறது.

இந்த சோதனையானது, பொதுவாக சிறுநீர்த் தடத் தொற்று ஒருவருக்கு உள்ளதா என்பதைக் கண்டறியப் பயன்படுகிறது. சிறுநீர் நைட்ரைட்டு சோதனையில், நைட்ரைட்டின் இருப்பு உறுதிப்படுத்தப்படும் செயலானது, கிராம்-எதிர் பாக்டீரியா என்ற உயிரினம் (பொதுவாக எசரிக்கியா கோலை) சிறுநீர்த் தடத் தொற்றுக்கான காரணமாக இருக்கிறது என்பதை உணர்த்துகிறது.  இயற்கையாக மனித உடலுக்குள் காணப்படுகின்ற நைட்ரேட்டுகளை பாக்டீரியாக்களின் செயலானது நைட்ரைட்டுகளாக மாற்றுகின்றன. ஆக, பாக்டீரியாக்களின் இருப்பே நைட்ரைட்டுகள் தோன்றக் காரணமாயுள்ளது. நைட்ரைட்டின் இருப்பானது, பாக்டீரியாவின் இருப்பையும், அதன் காரணமாக சிறுநீர்த் தடத் தொற்றினையும் கண்டறிய உதவுகிறது. இருப்பினும், லியூக்கோசைட் எஸ்டரேசு, சிறுநீரில் வெள்ளை இரத்த அணுக்கள் காணப்படுதல், அடிக்கடி சிறுநீர் கழிக்கத் தோன்றுதல், காய்ச்சல், வலியுடன் கூடிய சிறுநீர் இறக்கம் போன்ற வேறு சில காரணிகளும் சிறுநீர்த் தடத் தொற்றினைக் கண்டறியும் போது இச்சோதனையுடன் தொடர்புபடுத்திப் பார்க்கப்பட வேண்டும்.

சிறுநீர்த் தடத் தொற்றுக்கான  நைட்ரைட்டு சோதனைகள் சில நேரங்களில் பொய்த்துப் போவதற்கு கிருமித் தொற்றுகள் குழுச் சேராத, புதிதாகச் சேகரமான சிறுநீர் அல்லது நீர்த்த சிறுநீர் இவை கூடக் காரணமாக அமையலாம். மேலும், நைட்ரேட்டை நைட்ரைட்டாக மாற்ற இயலாத நுண்ணுயிரிகளான எண்டெரோகாக்கை, இசுடபைலோகாக்கை, அசினிடோபாக்டர் அல்லது அடினோவைரசு ஆகியவை இருப்பினும் நைட்ரைட்டு சோதனையானது சிறுநீர்த் தடத் தொற்றினைக் கண்டறிவதில் தோற்றுப்போகிறது.

மேற்கோள்கள்
-----------

1. ↑  Holltzclaw, H.; Robinson, W. (1988), "College Chemistry with qualitative analysis", *Edition, D. C. Heath and Company:Lexington, MA*, **8**: 1006
2. ↑  Urinary Tract Infection: Providing the Best Care.
**ஸ்பெல்ட்** (Spelt இத்தாலியில்,Farro செர்மனியில் Dinkle) என்ற தானியம் கோதுமை போன்றதே. கோதுமையின் மூதாதையினரிடமிருந்து ஸ்பெல்டாக மாறியது. இதூ கோதுமையின் நெருங்கிய உறவினர். கோதுமையைவிட சற்று நீளமாகவும், கூர்முனைகளைக் கொண்டும், சிவப்பு நிற குளிர்கால கோதுமைபோல இருக்கும் இதனைக் குளிர்காலத்தில் அறுவடை செய்வர். இதன் மீதான உமியானது மிகவும் அடர்த்தியாக இருக்கும். இதனால் பூஞ்சையாலும் பூச்சிகளாலும் பாதிக்கப்படாது. இதனால் பூச்சிமருந்து அடிக்கப்படுவதில்லை. குறைவாக அடிக்கப்படுவதும் உண்டு.

வரலாறு
------

சுமார் 9000 ஆண்டுகளுக்கு முன்பே ஸ்பெல்டை மக்கள் உணவாக உட்கொண்டனர். இந்த தானியத்தைப் பற்றிப் விவிலியம் பழைய ஏற்பாட்டில் கூறப்பட்டுள்ளது. ஸ்பெட்டின் தாயகம் மெசபடோமியா (ஈரான்). ஸ்வீஸ் நாட்டவர்கள் அமெரிக்க நாடுகளுக்கு இடம் பெயர்ந்தபோது உடன் இந்தத் தானியங்களை எடுத்துச் சென்று பயிரிட்டனர். ஆரம்பத்தில் கால்நடைப் பயிராகவே ஸ்பெல்ட் பயிரிடப்பட்டது.

உணவுப்பயிராக
------------

1890க்கு பின்னரே ஸ்பெல்ட் உணவுதானியமாக மாறியது. கோதுமைக்கு மாற்றாகக் கடைகளில் விற்கத் துவங்கியதும் இதன் மதிப்பு உயர்ந்தது. இத்தானியத்தில் கோதுமையைவிட 20 விழுக்காடு புரோட்டின் உள்ளது. மேலை நாடுகளில் ஸ்பெட்டை ஒரு இயற்கை உணவாக அறிமுகம் செய்துள்ளனர்.

உசாத்துணை
---------

* தானியங்கள், (மின்னூல்), ஏற்காடு
* தானியங்களைப் பற்றிய மின்னூல் (தமிழ்)

1. ↑  "The Plant List".
"கீர்த்தி சக்கரா" redirects here. இந்திய படைத்துறை வீரச்செயல்களுக்காக வழங்கப்படுவதற்கு பார்க்க கீர்த்தி சக்கரம்.

***கீர்த்தி சக்கரா*** (***Keerthi chakra***) (மலையாளம்: കീര്‍ത്തിചക്ര) 2006ஆம் ஆண்டு போர்க்களப் பின்னணியில் மேஜர் ரவியின் முதல் இயக்கத்தில் வெளியான மலையாளத் திரைப்படமாகும். இதில் மோகன்லாலும் ஜீவாவும் முன்னணி வேடத்தில் நடித்துள்ளனர். இந்திய மாநிலம் சம்மு காசுமீரில் உண்மையான போராளிகளின் நிகழ்ச்சிகளை அடிப்படையாகக் கொண்டு படைக்கப்பட்டது. இந்தியப் படைத்துறை அமைதிகாலத்தில் வழங்கும் உயரிய கீர்த்தி சக்கரம் விருதினைக் கொண்டு திரைப்படம் பெயரிடப்பட்டது. இது மேஜர் மகாதேவன் என்ற கதாபாத்திரத்தின் முதல் திரைப்படமாகும். இதனை அடுத்து இதே கதாபாத்திரத்தில் மோகன்லால் நடித்த **குருச்சேத்திரம்** வெளியானது.

இந்தப் படம் மலையாளத்தில் வெற்றியடைந்ததைத் தொடர்ந்து தமிழில் ஒலிபெயர்ப்புச் (டப்) செய்யப்பட்டு **அரண்** என்று பெயரில் வெளியானது.

மேற்கோள்கள்
-----------

1. ↑  "Keerthichakra: commendable". Rediff.com. 2006-08-05. 2009-02-01 அன்று பார்க்கப்பட்டது.
2. ↑  "Keerthi Chakra declared a winner - Malayalam Movie News". IndiaGlitz. 2006-08-12 அன்று மூலம் பரணிடப்பட்டது. 2009-02-01 அன்று பார்க்கப்பட்டது.
இலங்கையின் வடபகுதியில் உள்ளது யாழ்ப்பாணம். இப் பெயர் தற்காலத்தில் யாழ்ப்பாண நகரத்தையும், யாழ்ப்பாண மாவட்டத்தையும் குறிக்கப் பயன்படுவது என்றாலும், இன்று நாம் யாழ்ப்பாண அரசு என்று குறிப்பது இவற்றிலும் பெரிய ஒரு நிலப்பகுதியை ஆகும். இது வலுவுடன் இருந்த காலத்தில், இன்றைய வடமாகாணம் முழுவதையும், கிழக்கின் பகுதிகளையும், புத்தளம் வரையிலான மேற்குக் கரையோரங்களையும் உள்ளடக்கி இருந்தது. இதனுடைய எல்லை காலத்துக்குக் காலம் மாறி வந்துள்ளது ஆயினும், இதனுடைய தலைமை இடமும், மக்கட்செறிவும் யாழ்ப்பாணக் குடாநாட்டுக்கு உள்ளேயே இருந்து வந்திருக்கிறது. **யாழ்ப்பாண வரலாறு** என்னும் இந்தக் கட்டுரை யாழ்ப்பாணம் என்பதற்குக் குறிப்பிட்ட எல்லையை வரையறை செய்யாமல், குறிப்பிட்ட காலங்களில் யாழ்ப்பாணம் என்ற சொல்லால் பொதுவாகப் புரிந்து கொள்ளப்பட்ட பகுதிகளினது வரலாற்றைக் கையாளுகின்றது.

யாழ்ப்பாண வரலாற்றுக் காலகட்டங்கள்
---------------------------------

யாழ்ப்பாண வரலாற்றை வசதி கருதிப் பின்வரும் கட்டங்களாகப் பிரிக்கலாம்.

1. ஆரியச் சக்கரவர்த்திகளுக்கு முற்பட்டகாலம். (கி.பி 12 ஆம் நூற்றாண்டுக்கு முன்)
2. ஆரியச் சக்கரவர்த்திகள் காலம் (கி.பி 12 ஆம் நூஆ - கி.பி 1620)
3. குடியேற்றவாத ஆட்சிக் காலம் (கி.பி 1620 - கி.பி 1948)
4. குடியேற்றவாத ஆட்சிகளுக்குப் பிற்பட்ட காலம். ( கி.பி 1948 க்குப் பின்)

யாழ்ப்பாண வரலாற்றுச் சான்றுகள்
------------------------------

யாழ்ப்பாணத்தின், 12 ஆம் நூற்றாண்டுக்கு முற்பட்ட வரலாற்றை அறிந்து கொள்வதற்கான சான்றுகள் இன்றுவரை மிக அரிதாகவே காணப்படுகின்றன. பொதுவாக, ஒரு நாட்டின் அல்லது ஒரு பகுதியின் வரலாற்றை வெளிப்படுத்துவனவான, இலக்கியச் சான்றுகள், தொல்லியல் சான்றுகள், வாய்மொழிச் சான்றுகள் முதலியவை போதிய அளவு இல்லை.
பியேர் ஜான்சென்
**பியேர் ஜூல்ஸ் சேசர் ஜான்சென்** (*Pierre Jules César Janssen*, பெப்ரவரி 22, 1824 – டிசம்பர் 23, 1907) என்பவர் ஒரு பிரெஞ்சு வானியலாளர் ஆவார். இவர் ஆங்கிலேய அறிவியலாளர் ஜோசப் நோர்மன் லொக்கியர் என்பவருடன் இணைந்து ஹீலியம் வாயுவைக் கண்டுபிடித்தார்.

வாழ்க்கைச் சுருக்கம்
--------------------

பாரிசில் பிறந்த ஜான்சென் கணிதம், இயற்பியல் ஆகிய பாடங்களைக் கற்றுப் பல்கலைக்கழக பேராசிரியர் ஆனார். ஆனாலும் இவர் பல அறிவியல் நிகழ்வுகளை ஆராய பல நாடுகளுக்கும் சென்று வந்தார். 1857 ஆம் ஆண்டில் நிலநடுக் கோட்டின் காந்தத்தன்மையை ஆராய பெரு நாட்டிற்குச் சென்றார். 1867 இல் அசோரெஸ் தீவுகளில் ஒளியியல், காந்தத் தன்மைகளை ஆராய்ந்தார். வெள்ளிக்க் கோளின் நகர்வுகளை 1874 இல் ஜப்பானிலும், 1882 இல் அல்ஜீரியாவிலும் வெற்றிகரமாகக் கண்டறிந்தார். முழுமையான சூரிய கிரகணத்தை ஆராயும் பொருட்டு இத்தாலி (1867), குண்டூர் (1868), அல்ஜியேர்ஸ் (1870), சியாம் (1875), கரொலைன் தீவுகள் (1883), ஸ்பெயின் (1905) ஆகிய இடங்களுக்கு தனது குழுவினருடன் சென்றார்.

ஹீலியம் கண்டுபிடிப்பு
---------------------

ஆகஸ்ட் 18 இல் இந்தியாவில் சூரிய கிரகணத்தை ஆராயும் போது சூரிய அலையில் 587.49 nm அலைநீளம் கொண்ட ஒரு வெளிச்சமான மஞ்சள் கோட்டைக் கண்டார். முதற் தடவையாக இந்த ஒளிப்பட்டைக் கோடு அவதானிக்கப்பட்டது.

ஜான்செனின் உருவப்படம் ஜான் ஜாக் ஹான்னர் வரைந்தது.
அதே ஆண்டு அக்டோபரில், ஜோசப் நோர்மன் லோக்கியர் என்பவர் இதே கோட்டை அவதானித்து இது ஒரு அறிமுகமில்லாத தனிமம் ஒன்றினால் வெளியிடப்பட்டதெனக் கருதினார். முதற் தடவையாக இதுவே வெளி உலகில் கண்டுபிடிக்கப்பட்ட ஒரு தனிமம் ஆகும். லொக்கியர் இதற்கு சூரியனின் கிரேக்கப் பெயரான ἥλιος (*helios*, ஹேலியோஸ்) எனப் பெயரிட்டார்.

குறிப்புகள்
-----------

1. ↑  *Oxford English Dictionary* (1989), s.v. "helium". Retrieved December 16, 2006, from Oxford English Dictionary Online. Also, from quotation there: Thomson, W. (1872). *Rep. Brit. Assoc.* xcix: "Frankland and Lockyer find the yellow prominences to give a very decided bright line not far from D, but hitherto not identified with any terrestrial flame. It seems to indicate a new substance, which they propose to call Helium."
2. ↑  For the name "helium" see also Jensen, William B. (2004). "Why Helium Ends in "ium"". *Journal of Chemical Education* **81** (7): 944. .  (subscription required for full access)

வெளி இணைப்புகள்
---------------

* 1911 Encyclopædia Britannica *Eleventh Edition*, entry for Janssen
* Brief biography பரணிடப்பட்டது 2009-05-10 at the வந்தவழி இயந்திரம், from the High Altitude Observatory at Boulder, Colorado
* Janssen's chronophotography
**பரட்டாங்கு** (*Baratang*), அல்லது **பரட்டாங்கு தீவு** (*Baratang Island*), இந்தியாவின் அந்தமான் தீவுக்கூட்டத்தில் உள்ள ஒரு தீவு ஆகும். இதன் பரப்பளவு அண்ணளவாக 297.6 கிமீ². பெரும் அந்தமான் தீவுக்கூட்டத்தின் முக்கிய தீவுகளில் ஒன்றான இத்தீவின் வடக்கே நடு அந்தமான் தீவு, தெற்கே தெற்கு அந்தமான் தீவு ஆகிய அமைந்துள்ளன. ரிட்ச்சி தீவுக்கூட்டம் கிழக்கே 20 கிமீ தொலைவில் உள்ளது. அந்தமான் நிக்கோபார் தீவுகளின் தலைநகர் போர்ட் பிளேர் இத்தீவின் தெற்கே 100 கிமீ தொலைவில் உள்ளது.

பரட்டாங்கில் புதைசேற்று எரிமலை
இந்தியாவிலேயே புதைசேற்று எரிமலைகள் இங்கு தான் உள்ளன. இந்த சேற்று எரிமலைகள் கடைசியாக 2005 ஆம் ஆண்டில் வெடித்தன. அதற்கு முன்னர் 2003 பெப்ரவரி 18 இல் வெடித்தது. உள்ளூரில் எவ்வெரிமலைகளை "ஜால்கி" என அழைக்கின்றனர்.

தெற்காசியாவில் உள்ள ஒரேயொரு செயல்முறை எரிமலையான பாரென் தீவு, மற்றும் நார்க்கொண்டம் ஆகிய எரிமலைகள் இங்குள்ளன.

வெளி இணைப்புகள்
---------------

விக்கிமீடியா பொதுவகத்தில்,  
 ***பரட்டாங்கு***   
என்பதின் ஊடகங்கள் உள்ளன. 

* Geological Survey of India பரணிடப்பட்டது 2005-07-28 at the வந்தவழி இயந்திரம்
* விக்கிச்செலவில் செலவு வழிகாட்டி: Baratang Island
**கவிஞர் யாழினி முனுசாமி**யின் இயற்பெயர் ஜெ.முனுசாமி. திருவண்ணாமலை மாவட்டம் செய்யாறு தாலுக்காவிலுள்ள மோரணம் என்னும் ஊரில் 02-04-1971 இல் பிறந்தவர். இளங்கலை தமிழிலக்கியத்தை செய்யாறு அறிஞர் அண்ணா அரசுக் கலைக்கல்லூரியிலும் முதுகலை தமிழிலக்கியம் மற்றம் ஆய்வியல் நிறைஞர் பட்டத்தை சென்னை மாநிலக்கல்லூரியிலும் படித்தவர். குமுதம் இதழில் ஐந்தாண்டுகள் பணியாற்றியவர். தடாகம் இணையஇதழின் பொறுப்பாசிரியராகவும் பணியாற்றியுள்ளார். தற்போது எஸ்.ஆர்.எம்.கலை அறிவியல் கல்லூரியில் தமிழ்த்துறைப் பேராசிரியராகப் பணியாற்றி வருகிறார். முரண்களரி படைப்பகம் என்னும் பதிப்பகத்தையும் நடத்தி வருகிறார். தொழுப்பேடு என்னும் ஆவணப்படத்தையும் இயக்கியுள்ளார்.

குமுதம், ஆனந்தவிகடன், கல்கி, புத்தகம் பேசுது, உங்கள் நூலகம், கல்வெட்டு பேசுகிறது, புதுப்புனல், கீற்று இணைய இதழ், அந்திமழை இணைய இதழ் உள்ளிட்ட இதழ்களில் இவரது படைப்புகள் வெளிவந்துள்ளன. 

மனைவி, மேரி வசந்தி. இரண்டு பெண் குழந்தைகள் யாழினி, நித்திலா.

அவரது படைப்புகள்
----------------

### கவிதை நூல்கள்

1. உதிரும் இலை
2. தேவதையல்ல பெண்கள்
3. மோகினியுடனான சாத்தானின் உரையாடல்

### கட்டுரை நூல்கள்

1. தலித் இலக்கியமும் அரசியலும்
2. பின் நவீனத்துவச் சூழலில் புலம்பெயர்ந்தோர் கவிதைகளும் பெண்ணியக்கவிதைகளும்

### தொகுப்பு நூல்

1. குரலற்றவனின் குரல் - தலித் பண்பாட்டு அரசியல் கதைகள்
2. உதிரும் இலையும் உதிராத பதிவுகளும்
சு-30எம்.கே.ஐ இந்தியா
**பிரகதி வான்வெளி அருங்காட்சியகம்** *(Pragati Aerospace Museum)* இந்தியாவின் மகாராட்டிர மாநிலத்திலுள்ள நாசிக் நகருக்கு வெளியே அமைந்துள்ளது. இதை இந்துசுத்தான் வான்வழி தொலையளவு பிரகதி அருங்காட்சியகம் என்றும் அழைக்கிறார்கள். 2001 ஆம் ஆண்டு ஆகத்து மாதத்தில் இந்துசுத்தான் வான்வழி தொலையளவு நிறுவனம் அதன் தொழில்நுட்ப சாதனைகளையும் பாராட்டத்தக்கதான அதன் பயணத்தையும் வெளிப்படுத்த இந்த அருங்காட்சியகத்தைத் திறந்தது.

இந்துசுத்தான் வான்வழி தொலையளவு நிறுவனம் தயாரிக்கும் வானூர்திகளின் மாதிரிகள் இங்கு காட்சிக்கு வைக்கப்பட்டன. கண்காட்சியில் இம்மாதிரிகள் உயர் கோபுரங்களில் பொருத்தப்பட்டிருந்தன.

அருங்காட்சியகத்தின் சிறப்பம்சங்கள்
----------------------------------

வான்வெளி அருங்காட்சியகம் இரண்டு அறைகளாகப் பிரிக்கப்பட்டுள்ளது. விமானத்தின் வரலாறு, போர் விமானத் தொழில்நுட்பம் உள்ளிட்ட இத்தியாதிகள் விளக்கப் படங்களாக ஓர் அறையில் காட்சிக்கு வைக்கப்பட்டுள்ளன. 

மற்றொரு அறையில் விமானத்தின் சில மெருகூட்டப்பட்ட கூறுகள் வைக்கப்பட்டுள்ளன, முக்கியமாக சுகோய் சு 30, மிக்-21 மற்றும் மிக்-27. போன்ற வகை விமான்ங்கள் இங்கு இடம்பெற்றுள்ளன.  1963 முதல் ஒரு மிக் -21 விமானத்தின் ஓட்டுநர் தலைகவசம் உட்பட 1963 ஆம் ஆண்டு முதல் பயன்பாட்டிலிருந்த விமான சீருடைகள் போன்றவையும் இங்கு வைக்கப்பட்டுள்ளன. 

மிக்-21

மேற்கோள்கள்
-----------

1. ↑  Nasik :: (2008-11-19). "HAL Pragati Museum". Warbirds of India. 2016-08-07 அன்று மூலம் பரணிடப்பட்டது. 2016-07-24 அன்று பார்க்கப்பட்டது.CS1 maint: extra punctuation (link)
2. ↑  "Refurbished HAL museum to be open to public in a fortnight - Times of India". Timesofindia.indiatimes.com. 2015-10-18. 2016-07-24 அன்று பார்க்கப்பட்டது.
**பரட்டின் உணவுக்குழாய்** (*Barrett's Esophagus*) என்பது உணவுக் குழாயை ஆக்கியுள்ள மேலணி இழையங்கள் இயல்புக்கு மீறிய உருமாற்றம் அடைதல் ஆகும், இவ்வுருமாற்றம் உணவுக்குழாயின் கீழ்ப்பகுதியில், அதாவது இரைப்பையை அண்மித்த உணவுக்குழாய்ப் பகுதியில் நிகழ்கின்றது. நோயை அறுதியிட வெற்றுக்கண்களால் அவதானிக்கக்கூடிய பெருமாற்றமும் நுண்நோக்கியால் அவதானிக்கக்கூடிய நுண்ணிய இழைய மாற்றங்களும் தேவையானவை.

இயல்பான நிலையில் உணவுக்குழாயை செதின்மேலணிக் கலங்கள் உருவாக்குகின்றன, இவை பரட்டின் உணவுக்குழாயில் கம்பமேலணிக் கலங்களாக உருமாற்றம் பெறுகின்றன. நாட்பட்ட பரட்டின் உணவுக்குழாயால் புற்றுநோய் ஏற்படக்கூடிய கெடுதியான விளைவு ஏற்படலாம்.

இந்நோய்க்கான முக்கிய காரணியாக பின்னோட்ட உணவுக்குழாய் அழற்சி விளங்குகின்றது. நெஞ்செரிவுக்கு (இரையக உண்குழலியப் பின்னோட்ட நோய் ) மருத்துவ சிகிச்சை பெறமுற்படுவோரில் 5–15% நோயாளிகள் பரட்டின் உணவுக்குழாய் உடையோராக உள்ளனர், எனினும் பெரும்பாலானோர்க்கு நோயின் அறிகுறிகள் தென்படுவதில்லை. பரட்டின் உணவுக்குழாய் ஒரு புற்றுநோய்க்கு முன்னிலை நோயாகும். இந்நோயை அறுதியிட உணவுக்குழாய்-இரைப்பை-முன்சிறுகுடல் அகநோக்கி மூலம் உணவுக்குழாய் அவதானிக்கப்படுகின்றது. இதன்போது நுணித்தாய்வுக்காக மேலணி இழையங்கள் எடுக்கப்படுகின்றன. நுண்ணோக்கி ஆய்வின் மூலம் இழைய உருமாற்றம் உறுதி செய்யப்படுகின்றது.

இந்த நிலையை 1950இல் நோர்மன் பரட் (1903–1979) என்பவர் விவரித்தார்.

மேற்கோள்கள்
-----------

1. ↑  Stein H, Siewert J (1993). "Barrett's esophagus: pathogenesis, epidemiology, functional abnormalities, malignant degeneration, and surgical management". *Dysphagia* **8** (3): 276–88. doi:10.1007/BF01354551. பப்மெட்:8359051. .
2. ↑  Shaheen NJ, Richter JE (March 2009). "Barrett's oesophagus". *Lancet* **373** (9666): 850–61. doi:10.1016/S0140-6736(09)60487-6. பப்மெட்:19269522.
3. ↑  Koppert L, Wijnhoven B, van Dekken H, Tilanus H, Dinjens W (2005). "The molecular biology of esophageal adenocarcinoma". *J Surg Oncol* **92** (3): 169–90. doi:10.1002/jso.20359. பப்மெட்:16299787.
4. ↑  BARRETT NR (October 1950). "Chronic peptic ulcer of the oesophagus and 'oesophagitis'". *Br J Surg* **38** (150): 175–82. doi:10.1002/bjs.18003815005. பப்மெட்:14791960. .

விக்கிமீடியா பொதுவகத்தில்,  
 ***Barrett's esophagus***   
என்பதின் ஊடகங்கள் உள்ளன.
2007ஆம் ஆண்டு தேவர் செயந்தி விழாவின்போது மதுரையில் உள்ள தேவர் சிலைக்கு மாலை அணிவித்தல்
**தேவர் செயந்தி**  (தேவர் ஜெயந்தி) என்று ஒவ்வொரு ஆண்டும் இந்திய விடுதலை வீரரும் அரசியல்வாதியுமான பசும்பொன் முத்துராமலிங்கத் தேவரின் பிறந்த நாளான அக்டோபர் 30ஆம் நாள் கொண்டாடப்படுகிறது. தமிழ்நாட்டின் தென்பகுதி சேர்ந்தவர்களால் மிகச்சிறப்பாகக் கொண்டாடப்படுகிறது
 இந்நாள் ஒரு பொதுவிடுமுறையாக இல்லாதிருப்பினும் இப்பகுதியில் உள்ள பெரும்பாலான பள்ளிகளும் கடைகளும் மூடப்பட்டிருக்கும்.

பசும்பொன் முத்துராமலிங்கத் தேவர் சார்ந்திருந்த அரசியல் கட்சியான அனைத்திந்திய பார்வார்டு பிளாக்கு இந்நாளை தமிழ்நாட்டில் ஓர் பொது விடுமுறை நாளாக அறிவிக்கக் கோரி வருகிறது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2011-11-26 அன்று மூலம் பரணிடப்பட்டது. 2011-10-31 அன்று பார்க்கப்பட்டது.
4. ↑
5. ↑  "காப்பகப்படுத்தப்பட்ட நகல்". 2012-11-05 அன்று மூலம் பரணிடப்பட்டது. 2011-10-31 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2007-10-31 அன்று மூலம் பரணிடப்பட்டது. 2011-10-31 அன்று பார்க்கப்பட்டது.
7. ↑

விக்கிமீடியா பொதுவகத்தில்,  
 ***தேவர் செயந்தி***   
என்பதின் ஊடகங்கள் உள்ளன.
*ஐ'பரீட்சை மீதி'* (trial balance) என்னும் **இருப்பாய்வு** என்பது கணக்குப் பதிவியல் செய்முறையில் ஒரு வேலைத்தாள் ஆகும்.இப் பரீட்சை மீதியானது குறிப்பிட்ட காலத்தில் வியாபார நிறுவனமொன்றால் பாரமரிக்கப்படும் சகல கணக்கியல் பேரேடுகளின் நிதி நி‌லைமையினை ஒரே பார்வையில் விளம்பும் சாரமாக காணப்படும். ஒவ்வொரு நிதிக்காலதின் முடிவின் பொழுதும்,நிதிக்கூற்றுக்கள் தயாரிக்கும் முன்பாகவும்,கணக்கியல் பதிவுகளின் பிழையின்மையினை உறுதிப்படுத்தவும் பரீட்சை மீதி தயாரிக்கப்படும்.

ஆ=பரீட்சை மீதி மாதிரி=
======================

| பேரேடு | வரவுமீதி | செலவுமீதி |
| --- | --- | --- |
| காசேடு | 220,000 |  |
| மூலதனம் |  | 320,000 |
| பெற்ற வாடகை |  | 15,000 |
| கொள்வனவு | 25,000 |  |
| சம்பளம் | 50,000 |  |
| விளம்பரம் | 50,000 |  |
| காப்புறுதி |  | 2,000 |
| மின்சாரம் |  | 2,000 |
| வரி |  | 6,000 |
|  | 345000 | 345000 |

பரீட்சை மீதில் கணக்கியல் பேரேடுகளில் மீதி வரவாக இருப்பவை வரவு நிரலிலும்,மீதிகள் செலவாக இருப்பவை செலவுப் நிரலிலும் பதியப்படும். முடிவில் வரவு செலவு இவற்றின் மொத்த கூட்டுத்தொகையும் சமப்படும்,அவ்வாறு சமப்படாவிட்டால் பேரேட்டு பதிவுகளில் வழுக்கள் இருப்பதாக கொள்ளப்படும்.இத்தகைய தன்மையால் பரீட்சை மீதியானது ஏடுகளின் துல்லியத்தன்மையினை உணர்த்தும் ஒர் குறிகாட்டியாக அமைகின்றது.பரீட்சை மீதி சமப்படுவதை மாத்திரம் கருத்தில் கொண்டு பேரேடுகளின் வழுவற்றதன்மை கொண்டதாக உறுதியாக கூறமுடியாது.எடுத்துக்காட்டாக, இடம்பெறும் வியாபார ஊடுசெயலொன்றினை பதியும் போது வரவினை செலவாகவும்,செலவினை வரவாகவும் பதிந்தால் இங்கு பரீட்சை மீதி சமப்படும் எனினும் இங்கு பதிவுமுறை பிழையாகும்.

இவற்றையும் பார்க்க
------------------

* ஐந்தொகை
* காசுப்பாய்ச்சல் கூற்று
**திருமழபாடி** அரியலூர் மாவட்டத்தில், திருமானூர் லால்குடி சாலையில் உள்ள வரலாற்றுச் சிறப்பு வாய்ந்த ஊர். இங்குள்ள வைத்தியநாதர் கோயில் மூவர் பாடிய தேவாரப் பாடல்களில் இடம் பெற்ற சிறப்புடையது.

அமைவிடம்
--------

அரியலூரில் இருந்து 28 கி மீ தொலைவிலும் தஞ்சாவூரில் இருந்தும் 28 கி மீ தொலைவிலும் அமைந்துள்ள இவ்வூர் கொள்ளிடம் ஆற்றின் வடகரையில் அமைந்துள்ளது.

சிவத் தலம்
----------

முதன்மைக் கட்டுரை: திருமழபாடி வைத்தியநாதர் கோயில்
"பொன்னார் மேனியனே" எனத் தொடங்கும் தேவாரப் பாடலின் இறுதி வரியில் வரும் "மண்ணே மாமணியே மழபாடியுள் மாணிக்கமே "எனக் குறிப்பிடப்படும் சிறப்புடைய இவ்வூர் வரலாற்றில் இடம்பெற்றுள்ள மிக முக்கியமான ஊர். இவ்வூரைச் சுற்றியும் கண்டராதித்தம், செம்பியக்குடி, அரண்மனைக் குறிச்சி, பாளையப் பாடி, குலமாணிக்கம் ஆகிய ஊர்கள் உள்ளன. சோழர் மரபில் வந்த கண்டராதித்தன் பெயரிலும், மழவர் குல மாணிக்கம் என அழைக்கப்பட்ட செம்பியன் மாதேவியின் பெயரிலும் அமைந்துள்ளவையே மேற்குறிப்பிடப்பட்டுள்ள ஊர்களின் பெயர்கள்.

பிற விவரங்கள்
-------------

இங்கு அரசு மேல் நிலைப்பள்ளி ஒன்றும் உள்ளது. இவ்வூரின் பேருந்து நிறுத்தம் அருகே 750 கிலோ எடையுள்ள திருவள்ளுவர் உருவ வெண்கலச் சிலை அமைக்கப்பெற்றுள்ளது.

சான்றுகள்
---------
பியேத்துவ மகாவீரர்
**பியேத்துவ மகாவீரர்** (*Bijethua Mahavir*) இந்தியாவின் உத்தரப் பிரதேசத்தில் உள்ள சுல்தான்பூர் மாவட்டத்தில் அமைந்துள்ள ஒரு கோயிலாகும். வழிபாட்டிற்கு பிரபலமான இந்த இடத்திற்கு அனுமானுக்கு அஞ்சலி செலுத்த செவ்வாய் மற்றும் சனிக்கிழமைகளில் ஏராளமானோர் இங்கு வருகை தருகின்றனர்.

இராமாயணத்தில் இக்கோயில் குறிப்பிடப்பட்டுள்ளது; போரின் போது மயக்கத்தில் இருந்த இலட்சுமணனுக்கு அனுமன் சஞ்சீவனியைக் கொண்டுவரச் சென்றபோது, இமயமலையில் அனுமன் காலநேமியை வென்று ஓய்வெடுத்ததாக இராமாயணம் கூறுகிறது.

பியேத்துவ மகாவீரர் மற்ற கோவில்களைக் காட்டிலும் அதிக மணிகளைக் கொண்ட கோயிலாக அறியப்படுகிறது.

மேற்கோள்கள்
-----------

1. ↑  "Bijethua Mahaviran Seva Kunj – Jai Shree Ram". 12 July 2019 அன்று மூலம் பரணிடப்பட்டது. 27 September 2018 அன்று பார்க்கப்பட்டது.
2. ↑  joshi, Rohit. "हनुमान जयंती पर बिजेथुआ महावीरन धाम में उमड़े श्रद्धालु, देखें उत्सव का वीडियो". *Hindustan.com* (இந்தி). 2019-10-26 அன்று பார்க்கப்பட்டது.
3. ↑  Sukla, Sakud. "बिजेथुआ महावीर धाम में अतिक्रमण पर चला बुलडोजर". *Hindustanlive.com* (இந்தி). 2022-10-09 அன்று பார்க்கப்பட்டது.
**இன்பெர்னோ** (Inferno) என்பது அமெரிக்க எழுத்தாளரான டான் பிரவுன் என்பவரால் 2013 ஆம் ஆண்டு எழுதப்பட்ட ஒரு மர்ம புதினம் ஆகும்.இது அவரின் ராபர்ட் லாங்க்டன் தொடர் புதினத்தின் நான்காவது பாகமாகும்.

அதன் முந்திய பாகங்கள் *ஏஞ்செல்ஸ் அண்ட் டெமான்ஸ்,த டா வின்சி கோட்,தி லாஸ்ட் சிம்பல்* ஆகிய புதினங்களின் தொடர்ச்சியாகும்.

இது 2013 ஆம் ஆண்டு மே மாதம் 14 ஆம் தேதி வெளியிடப்பட்டது.அதிலிருந்து தொடர்ந்து பதினோரு வாரங்கள் புத்தக விற்பனையில் முதலிடத்திலும், பதினேழு வாரங்கள் மின்னூல் விற்பனையிலும் முதலிடத்தில் இருந்ததாக *தி நியூயார்க் டைம்ஸ்* பத்திரிக்கையில் சிறந்த விற்பனை தரவரிசையில் முதலிடம் பெற்றிருந்தது.

திரைப்படம்
----------

சோனி பிக்சர்ஸ் நிறுவனம் இப்புத்தகத்தை தழுவி ஒரு திரைப்படத்தை தயாரிக்கின்றது.இதில் ரான் ஹாவர்ட் (Ron Howard) இயக்குனராகவும் டேவிட் கோப் (David Koepp) திரைக்கதையிலும் உருவாகும் இப்படத்தில் டாம் ஹன்க்ஸ் (Tom Hanks) கதையின் நாயகன் ராபர்ட் லாங்க்டனாகவும் நடிக்கின்றார்.இப்படம் டிசெம்பர் 18, 2015 அன்று வெளியாகும் என்று எதிர்பார்க்கப்படுகிறது.

மேற்கோள்கள்
-----------

1. ↑  Meslow, Scott (பிப்ரவரி 20, 2013). "Dan Brown's *Inferno*: Everything we know so far". The Week. பிப்ரவரி 22, 2013 அன்று பார்க்கப்பட்டது.
2. ↑  McLaughlin, Erin (ஜனவரி 15, 2013). "New Dan Brown Novel, 'Inferno,' Set for May Release". ABC News. பிப்ரவரி 22, 2013 அன்று பார்க்கப்பட்டது.
3. ↑  "Tom Hanks And Ron Howard To Return For Next Dan Brown Movie 'Inferno'; Sony Sets December 2015 Release Date". Deadline.com. சூலை 16, 2013. சூலை 16, 2013 அன்று பார்க்கப்பட்டது.
**திருமலைராயன்பட்டினம் ஆயிரங்காளி அம்மன் கோயில்**  என்பது புதுச்சேரி மாநிலம் காரைக்கால் மாவட்டத்தில் திருமலைராயன்பட்டினத்தில் உள்ள ஒரு அம்மன் கோயிலாகும். இந்த ஆயிரங்காளியம்மனுக்குப் படைக்கப்படும் பொருட்கள் ஒவ்வொன்றும் ஆயிரம் ஆயிரமாகப் படைக்கப்படுவதால் அம்மனின் இந்த அம்மன் ஆயிரங்காளியம்மன் என்று அழைக்கப்படுகிறார்.

தலவரலாறு
--------

ஒரு காலத்தில் கலிங்கத்தை ஆண்டுவந்த அரசன் ஒருவன் அன்னைக்காளி தேவியை உருவாக்கி நாளும் அவளுக்கு ஆயிரமாயிரம் பொருட்களும் பழங்களும் மலர்களும் சித்திரான்னமும் செய்து பூசை செய்து வழிபட்டுவந்தான். அந்த மன்னனின் இறுதிக் காலத்தில் அவன் கனவில் தோன்றிய காளி, "தன்னை ஒரு பேழையில் வைத்துக் கடலில் விட்டுவிடுமாறும், தான் வேறு இடம் சென்று கோயில் கொண்டு தங்குவதாகவும்" என்று கூறினாள். மன்னனும் அவ்வாறே செய்தான்.

கடலில் மிதந்துவந்த பெட்டி திருமலைராயன்பட்டினக் கரையோரம் வந்துசேர்ந்தது. அந்நகரில் வசித்துவரும் செங்குந்த மரபைச் சேர்ந்த பெரியவர் ஒருவரின் கனவில் தோன்றிய அன்னை, கலிங்க மன்னனின் குலதெய்வமான தான் இப்போது கடலில் தவழ்ந்துகொண்டிருப்பதாகவும் தன்னை எடுத்து வந்து வழிபாடு செய்யுமாறும் கூறினாள். விடிந்ததும் அந்தப் பெரியவர் அனைவரையும் அழைத்துக்கொண்டு கடற்கரைக்குச் சென்று அன்னை இருந்த பேழையை எடுத்துக் கொண்டுவந்தார்.

பேழையைத் திறந்து பார்த்து அதனுள் இருந்த ஓலைக் குறிப்பைக் கொண்டு அன்னைக்குத் தினமும் பூஜை செய்யும் முறையையும், அன்னைக்குப் படைக்கும் பொருட்கள் ஆயிரமாக இருக்க வேண்டும் என்பதையும் அறிந்துகொண்டு பூசைகளை நடத்தினர். ஒவ்வொரு நாளும் படையளுக்கு வகைக்கு ஆயிரம் படைக்க முடியாத காரணத்தால் ஐந்து ஆண்டுகளுக்கு ஒருமுறை மட்டுமே பூஜை செய்திட முடிவெடுத்து, அதன்படி தற்போதும் ஐந்து ஆண்டுகளுக்கு ஒரு முறை மட்டுமே அம்மன் சிலைக்கு பூசைகள் நடைபெற்றுவருகின்றன. அதுவரை பேழையை மட்டுமே வழிபடுகின்றனர்.

பூசை
----

ஐந்து ஆண்டுகளுக்கு ஒரு முறை நடைபெறும் விழாவில், இரண்டு நாள்கள் மட்டுமே அம்மனை தரிசிக்க முடியும். வைகாசி மாத வளர்பிறையில் இரவு பெட்டி திறக்கப்பட்டு பூசைகள் நடக்கும் இவ்வாறு 2017 சூன் 5 அன்று இரவு பேழையிலிருந்து அம்மனை பக்கர்கள் எழுந்தருளச் செய்தனர். ஆறாம் தேதியன்று அபிராமி அம்மன் சமேத ராஜசோளீசுவரர் கோயிலிலிருந்து மங்கள வாத்தியங்கள் முழங்க பூசை பொருட்கள், பழங்கள் உள்பட சீர்வரிசைப் பொருட்கள் ஒவ்வொன்றும் 1,000 வீதம் ஆயிரங்காளியம்மன் கோவிலுக்கு 70 ஊர்வலமாகக் கொண்டுவரப்பட்டன. 
இதையடுத்து ஏழாம் தேதி ஆயிரங்காளியம்மனுக்கு சோடச உபச்சார தீபாராதனை காட்டப்பட்டது. அன்றும் மறுநாளும் பக்தர்கள் அம்மனைத் தரிசித்தனர். பின்னர் 9 ஆம் தேதி அதிகாலை சூரிய உதயத்துக்கு முன்பாக அம்மன் மீண்டும் பேழைக்குள் வைக்கப்பட்டாள். இதற்கு அடுத்து 2022-ம் ஆண்டில் அம்மன் மீண்டும் பேழையிலிருந்து எடுக்கப்பட்டுப் பூசை நடைபெறும்.

மேற்கோள்கள்
-----------

1. ↑  கரு. முத்து (15 சூன் 2017). "ஆயிரம் காளியம்மன் அபூர்வ தரிசனம்". *கட்டுரை*. தி இந்து. 16 சூன் 2017 அன்று பார்க்கப்பட்டது.
2. ↑  "ஐந்து ஆண்டுகளுக்கு ஒரு முறையே தரிசனம்!". *செய்திக்கட்டுரை*. தினமணி. 16 சூன் 2017 அன்று பார்க்கப்பட்டது.